storyTitle: इससे इंसानों को मदद ही मिलेगी
Content: साल 1970 में प्रकाशित द फ्यूचर शॉक  में अमेरिकी लेखक और भविष्य विज्ञानी एल्विन टॉफ्लर ने समाज पर विज
Summary: साल 1970 में प्रकाशित द फ्यूचर शॉक  में ...
StoryContent: <p>साल 1970 में प्रकाशित द फ्यूचर शॉक  में अमेरिकी लेखक और भविष्य विज्ञानी एल्विन टॉफ्लर ने समाज पर विज्ञान और प्रौद्योगिकी के बढ़ते प्रभाव का विस्तार से वर्णन किया है। टॉफ्लर के मुताबिक, विज्ञान और तकनीक की शुरुआत धीरे-धीरे हुई, लेकिन चक्रवृद्धि ब्याज की तरह अब बेहद तीव्र गति से नए आविष्कारों व अनुसंधानों में वृद्धि हो रही है। अगर हम पृथ्वी पर आधुनिक मनुष्य के अस्तित्व के समय को 50,000 वर्ष मानकर इसे 800 जीवनियों में बांट लें, तो एक मानव का जीवनकाल औसतन 62.5 वर्ष का होगा। समय के साथ होने वाले विकास को देखें, तो इन 800 जीवनियों में से 650 जीवनियां इंसान ने गुफाओं में बिताईं, लिखने की कला का प्रयोग पिछली 70 जीवनियों से करने लगे और छपाई की कला छह-सात जीवनी पुरानी है। जिस बिजली पर हमारा आधुनिक जीवन पूरी तरह निर्भर है, वह तो दो जीवनियां जितनी पुरानी है। बिजली के बल्ब की खोज, इंसान का चंद्रमा पर कदम, परमाणु ऊर्जा, जैव प्रौद्योगिकी, मानव जीनोम की जानकारी, अंतरिक्ष प्रौद्योगिकी, सूचना व कंप्यूटर प्रौद्योगिकी, टीवी, मोबाइल फोन, इंटरनेट वगैरह तो कुछ दशक पुरानी उपलब्धियां ही हैं। ऐसे में, आर्टिफिशियल इंटेलिजेंस का महत्व समझा जा सकता है। इसको विज्ञान का सबसे उन्नत रूप कहा जाता है। इसीलिए, इससे नौकरियों पर खतरा बढ़ने के दावे जोर-शोर से किए जा रहे हैं, लेकिन क्या वाकई ऐसा होगा? एआई से मशीनों की कार्यक्षमता बढ़ जाएगी, इसीलिए कई विशेषज्ञों का कहना है कि ड्राइवर से लेकर डाटा एंट्री ऑपरेटर्स तक लोगों को बड़ी संख्या में अपनी नौकरियां गंवानी पड़ेगी। छोटे या मध्यम स्तर की नौकरी वाले ही नहीं, उच्च स्तर के काम करने वाले लोग भी, जैसे डॉक्टर, इंजीनियर, कंप्यूटर प्रोग्रामर, सॉफ्टवेयर डेवलपर आदि के रोजगार पर भी संकट बढ़ने वाला है। मगर एक रिपोर्ट में इसका उज्ज्वल पक्ष भी दिख रहा है। विश्व आर्थिक मंच की रिपोर्ट, जिसका शीर्षक है फ्यूचर ऑफ जॉब्स, यानी नौकरियों का भविष्य में कहा गया है कि आर्टिफिशियल इंटेलिजेंस अगले कुछ वर्षों में जितने रोजगार खत्म करेगी, उससे छह करोड़ ज्यादा नए रोजगार पैदा भी करेगी। इस रिपोर्ट के मुताबिक, जो मशीनें अभी इंसान का 29 प्रतिशत काम करती हैं, अगले चार-पांच साल में वे 52 प्रतिशत काम करने लगेंगी। इससे दुनिया में 7.5 करोड़ लोगों को अपना रोजगार खोना पड़ सकता है। मगर एआई के आने के बाद 13.5 करोड़ नई नौकरियां भी बाजार में आएंगी। जाहिर है, जितनी चिंता जताई जा रही है, डर उतना अधिक नहीं है।</p><p><b>अशोक गुप्ता</b></p>
StoryContent: इससे इंसानों को मदद ही मिलेगी
Headlines: इससे इंसानों को मदद ही मिलेगी
Body: <p>साल 1970 में प्रकाशित द फ्यूचर शॉक  में अमेरिकी लेखक और भविष्य विज्ञानी एल्विन टॉफ्लर ने समाज पर विज्ञान और प्रौद्योगिकी के बढ़ते प्रभाव का विस्तार से वर्णन किया है। टॉफ्लर के मुताबिक, विज्ञान और तकनीक की शुरुआत धीरे-धीरे हुई, लेकिन चक्रवृद्धि ब्याज की तरह अब बेहद तीव्र गति से नए आविष्कारों व अनुसंधानों में वृद्धि हो रही है। अगर हम पृथ्वी पर आधुनिक मनुष्य के अस्तित्व के समय को 50,000 वर्ष मानकर इसे 800 जीवनियों में बांट लें, तो एक मानव का जीवनकाल औसतन 62.5 वर्ष का होगा। समय के साथ होने वाले विकास को देखें, तो इन 800 जीवनियों में से 650 जीवनियां इंसान ने गुफाओं में बिताईं, लिखने की कला का प्रयोग पिछली 70 जीवनियों से करने लगे और छपाई की कला छह-सात जीवनी पुरानी है। जिस बिजली पर हमारा आधुनिक जीवन पूरी तरह निर्भर है, वह तो दो जीवनियां जितनी पुरानी है। बिजली के बल्ब की खोज, इंसान का चंद्रमा पर कदम, परमाणु ऊर्जा, जैव प्रौद्योगिकी, मानव जीनोम की जानकारी, अंतरिक्ष प्रौद्योगिकी, सूचना व कंप्यूटर प्रौद्योगिकी, टीवी, मोबाइल फोन, इंटरनेट वगैरह तो कुछ दशक पुरानी उपलब्धियां ही हैं। ऐसे में, आर्टिफिशियल इंटेलिजेंस का महत्व समझा जा सकता है। इसको विज्ञान का सबसे उन्नत रूप कहा जाता है। इसीलिए, इससे नौकरियों पर खतरा बढ़ने के दावे जोर-शोर से किए जा रहे हैं, लेकिन क्या वाकई ऐसा होगा? एआई से मशीनों की कार्यक्षमता बढ़ जाएगी, इसीलिए कई विशेषज्ञों का कहना है कि ड्राइवर से लेकर डाटा एंट्री ऑपरेटर्स तक लोगों को बड़ी संख्या में अपनी नौकरियां गंवानी पड़ेगी। छोटे या मध्यम स्तर की नौकरी वाले ही नहीं, उच्च स्तर के काम करने वाले लोग भी, जैसे डॉक्टर, इंजीनियर, कंप्यूटर प्रोग्रामर, सॉफ्टवेयर डेवलपर आदि के रोजगार पर भी संकट बढ़ने वाला है। मगर एक रिपोर्ट में इसका उज्ज्वल पक्ष भी दिख रहा है। विश्व आर्थिक मंच की रिपोर्ट, जिसका शीर्षक है फ्यूचर ऑफ जॉब्स, यानी नौकरियों का भविष्य में कहा गया है कि आर्टिफिशियल इंटेलिजेंस अगले कुछ वर्षों में जितने रोजगार खत्म करेगी, उससे छह करोड़ ज्यादा नए रोजगार पैदा भी करेगी। इस रिपोर्ट के मुताबिक, जो मशीनें अभी इंसान का 29 प्रतिशत काम करती हैं, अगले चार-पांच साल में वे 52 प्रतिशत काम करने लगेंगी। इससे दुनिया में 7.5 करोड़ लोगों को अपना रोजगार खोना पड़ सकता है। मगर एआई के आने के बाद 13.5 करोड़ नई नौकरियां भी बाजार में आएंगी। जाहिर है, जितनी चिंता जताई जा रही है, डर उतना अधिक नहीं है।</p><p><b>अशोक गुप्ता</b></p>